open-index/open-wikipedia-markdown huggingface dataset:
Lingua zyphe

O **zyphe** é unha lingua sino-tibetana do grupo tibetano-birmano que se fala en Myanmar e a India. En Myanmar son 17000 falantes nas aldeas de Phaikhua, Laitak, Aibur, Khuabung, Hlamphei, Vauangtu, Zobung e Longtlang na área de Thlantlang, no estado Chin e na India son 3000 nas localidades de Siata e Iana no distrito de Saiha en Mizoram. Conta con dous dialectos, o alto e o baixo zyphe e conforma xunto co mara e outras linguas unha rama do grupo tibetano-birmano coñecida como kuki-chin.

## Notas 
## Véxase tamén 
### Ligazóns externas 
* Ficha en Glottolog
María Acosta

**María Acosta Díaz**, nada en 1959 na Coruña, é unha socióloga e escritora galega.
## Traxectoria 
Estudou socioloxía na Universidade Complutense, doutorándose en antropoloxía social e colaborando a partir de 1986 na radio libre Onda Latina. En 1999 volveu a Galicia establecéndose na súa cidade natal. En 2011 publicou *O enigma dos nove sepulcros* en Urco Editora encadrada dentro do xénero fantástico.
## Véxase tamén 
### Ligazóns externas 
*Biografía
Christopher Nolan (escritor)

**Christopher Nolan**, nado o 6 de setembro de 1965 en Mullingar e finado o 20 de febreiro de 2009 en Dublín, foi un escritor irlandés.

## Traxectoria 
Por mor de complicacións durante o parto Nolan naceu con distonía e cunha parálise cerebral coa mobilidade reducida á cabeza e aos ollos, movemento que era a súa única forma de comunicación cos outros, a partir dos once anos tras aplicarlle unha medicina que lle relaxaba os músculos do pescozo puido comezar a escribir e para iso utilizaba un ordenador cun teclado especial que accionaba cun punteiro colocado na súa cabeza. Tras pasar a súa infancia na súa cidade natal a familia mudouse a Dublín para que Nolan puidese estudar. Aos quince anos publicou o seu primeiro libro, unha colección de poemas titulado *Dam-Burst of Dreams*. Tras rematar secundaria entrou no Trinity College e en 1987 publicou *Under the Eye of the Clock*, unhas memorias da súa infancia polas que gañou o Premio Whitbread Book. En 1999 publicou a novela *The Banyan Tree*.
## Notas 
## Véxase tamén 
### Ligazóns externas 
* Necrolóxica en *The Economist*
Stjepan Bobek

**Stjepan Bobek**, nado o 3 de decembro de 1923 en Zagreb, por aquel entón Reino de Iugoslavia, e finado o 22 de agosto de 2010 en Belgrado foi un xogador e adestrador de fútbol da RFS de Iugoslavia que xogaba na demarcación de dianteiro. En 1995 foi nomeado mellor xogador da historia do FK Partizan.

A nivel internacional é o máximo goleador da historia da Selección de fútbol de Iugoslavia con 38 goles, coa que foi dúas veces medalla de prata nos Xogos Olímpicos, en 1948 e 1952.

## Traxectoria 
### Coma xogador 
Comezou a xogar en equipos da súa cidade natal para debutar profesionalmente no Građanski Zagreb antes de fichar polo FK Partizan, equipo no que pasou os mellores ano da súa carreira e pasou á historia do club. No equipo serbio foi o máximo goleador da liga iugoslava en dúas ocasións, en 1945 e 1954 e estableceu o récord de goles nun só encontro da liga, anotando nove ante o 14. Oktobar Niš. Co equipo de Belgrado proclamouse campión dúas veces da Liga de Iugoslavia e catro da Copa.

Coa Selección de fútbol de Iugoslavia disputou dous Mundiais de fútbol, Brasil 1950 e Suíza 1954. Tamén participou nos Xogos Olímpicos de Londres 1948 e Helsinqui 1952, nos que o combinado gañou sendas medallas de prata, anotando Bobek catro e tres goles respectivamente.

### Coma adestrador 
Unha vez retirado comezou a súa carreira coma adestrador en Polonia, no Legia Warszawa, antes de volver ao ano seguinte a Iugoslavia para facerse cargo do FK Partizan, co que volvería gañar a Liga de Iugoslavia en tres ocasións. En 1963 foi substituído por Kiril Simonovski.

En 1964 fichou polo Panathinaikos FC co que tamén se proclamou campión da Liga do país, dúas veces, e da Copa, unha. En 1967 volveu ao FK Partizan e en 1970 regresou a Grecia, esta vez ao Olympiacos FC. En 1972 tivo unha breve experiencia no NK Dinamo Zagreb antes dun segundo período no Panathinaikos.

En 1978 fichou polo FK Vardar de Skopje, proclamándose campión da segunda división iugoslava e acadando o ascenso a Primeira

## Palmarés 
### Coma xogador 
**FK Partizan**
* **Liga de Iugoslavia (2):** 1946/47 e 1948/49.
* **Copa de Iugoslavia (4):** 1947, 1952, 1954 e 1957.

**Selección de Iugoslavia**
* **Medalla de prata nos Xogos Olímpicos (2):** 1948 e 1952.

### Coma adestrador 
**FK Partizan**
* **Liga de Iugoslavia (3):** 1960/61, 1961/62 e 1962/63.

**Panathinaikos FC**
* **Liga de Grecia (2):** 1963/64 e 1964/65.
* **Copa de Grecia (1):** 1967.

**FK Vardar**
* **Segunda Liga de Iugoslavia (1):** 1978/79.

## Véxase tamén 
### Ligazóns externas 
* Estatísticas do xogador 
* Estatísticas coa selección
Copa do Rei de Rugby 2010-2011

Na tempada 2010-2011 disputouse a **78ª edición da Copa do Rei de rugby**, o torneo nacional máis antigo do rugby español. Organizado pola F.E.R., acadaron o dereito a competir no torneo os dez equipos da División de Honra, mais os catro equipos da fase de ascenso e dous equipos clasificados nunha fase previa.

Na final, xogada no Campo de El Pantano de La Vila Joiosa o 10 de abril de 2011, o Cetransa El Salvador derrotou ó VRAC Quesos Entrepinares (os dous clubs de Valladolid) por 13 a 0.

## Participantes 
A 78ª edición da Copa do Rei contou cunha fase previa de clasificación  e con 4 roldas eliminatorias (oitavos de final, cuartos de final, semifinais e final). Tiñan dereito a participar no torneo os 10 equipos da División de Honra, os 4 equipos da fase de ascenso a División de Honra, e outros 2 equipos saídos da fase previa de clasificación. Destes 16 clubs que deberían disputar a rolda de oitavos de final, tres rexeitaron participar: o CAU Valencia, o Vigo RC e o CR Les Abelles; de xeito que a Federación Española de Rugby tivo que axustar o formato do torneo e convidou a outro club, quedando en 14 o número de equipos participantes:

Da División de Honra:
* CR La Vila
* Ordizia RE
* CR El Salvador
* Gernika RT
* VRAC
* CR Ciencias
* UE Santboiana
* CR Alcobendas
* Bera Bera RT
* CAU Valencia (rexeitou participar)
Da fase de ascenso á División de Honra:
* Getxo RT
* CRC Pozuelo
* CR Les Abelles (rexeitou participar)
* Vigo RC (rexeitou participar)
Da fase previa de clasificación::
* Hernani CRE
* CR Cisneros
Convidado:
* Durango RT

## Torneo 
* Oitavos de final: contou con seis enfrontamentos, a partido único, xogados o 19 e 20 de marzo de 2011:
** Durango 5-98 El Salvador
** Hernani 19-41 Gernika
** Cisneros 12-43 VRAC
** Getxo 6-48 Ciencias
** CRC 40-41 Santboiana
** Bera Bera 19-22 Alcobendas
Como primeiros clasificados da liga, o CR La Vila e o Ordizia RE quedaron exentos da rolda de oitavos de final por mor da ausencia de rivais e foron clasificados directamente para cuartos de final.
* Cuartos de final
** Santboiana 16-28 Gernika
** El Salvador 19-9 La Vila
** Ciencias 37-17 Ordizia
** VRAC 51-16 Alcobendas
* Semifinais
** Gernika 17-27 El Salvador
** Ciencias 18-31 VRAC
* Final
** El Salvador 13-0 VRAC
;Cadro da competición a partir de cuartos de final

## Notas 
## Véxase tamén 
### Ligazóns externas 
* Páxina oficial da Federación Española de Rugby 
### Outros artigos
Stand by Me Doraemon

***Stand by Me Doraemon*** (STAND BY ME ドラえもん ) é un filme de animación xaponés dirixido por Takashi Yamazaki e escrito por Fujiko F. Fujio que se estreou o 8 de agosto de 2014. É o terceiro filme baseado no anime e manga *Doraemon*.

## Personaxes 
## Notas 
## Véxase tamén 
### Ligazóns externas 
* Official Website 
*
Octante

thumb|Octante xunto a un caderno.
O **octante** é un instrumento de reflexión inventado polo inglés John Hadley en 1731 para observar a altura dos astros sobre o horizonte do mar. O arco do octante consta de corenta e cinco graos ou unha oitava parte do círculo, de onde vén a súa denominación.

A idea de aplicarlle o principio da reflexión á medida de ángulos tívoa Robert Hooke en 1684. Non obstante, o seu procedemento foi modificado despois por Newton, e Hadley non fixo máis que poñer estas ideas en práctica.

## Véxase tamén 
* Navegación
* Sextante

## Ligazóns externas 
* Definición de 'octante' segundo a Real Academia Galega
ADN A

dereita|miniatura|Dobre hélice do ADN A, no cal as bases están moi inclinadas.

O **ADN A** (ou **A-DNA**) é unha das posibles estruturas en dobre hélice que pode adoptar o ADN. O ADN A crese que é unha das tres estruturas en dobre hélice biolóxicamente activas do ADN, xunto coa do ADN B (a máis común) e o ADN Z. É unha dobre hélice dextroxira bastante similar á máis común e mellor coñecida da forma ADN B, pero cunha estrutura helicoidal máis compacta e cos pars de bases non perpendiculares ao eixe da hélice (como están no ADN B). Parece probable que só apareza en mostras deshidratadas de ADN, como as utilizadas nos experimentos de cristalografía, e posiblemente aparece tamén nas dobres hélices híbridas ADN-ARN. A mesma conformación helicoidal é a que se observa máis comunmente nos ARN bicatenarios.

## Estrutura 
Un ADN A é bastante similar ao ADN B dado que é tamén unha hélice dextroxira con sucos maiores e menores. Porén, como se mostra na táboa comparativa de abaixo, hai un lixeiro incremento no número de pares de bases por rotación (e como resultado un ángulo de rotación máis cerrado), e unha maior elevación (*rise*) por xiro. Isto orixina que se forme un suco maior máis profundo e un suco menor menos profundo.

## Xeometrías comparadas das formas máis comúns do ADN 
dereita|miniatura|Vista lateral e superior das conformacións dos ADN A, B e Z.
[miniatura|dereita|250px|Os puntos amarelos representan a localización do eixe da hélice das formas de ADN A, B e Z con respecto ao par de bases [guanina-citosina.]]

## Notas 
## Véxase tamén 
### Outros artigos 
* ADN
* ADN B
* ADN Z
* ADN C

== Ligazóns externas ===
* Comparación das estruturas do ADN (Cornell) 
* Nomenclatura dos ácidos nucleicos
Kavinsky

**Vincent Belorgey**, nado en París o 31 de xullo de 1975, é un artista musical máis coñecido como **Kavinsky** (estilizado como **KΔVINϟKY**). Os seus estilos son o house francés con lembranzas ás bandas sonoras electro-pop de filmes da década de 1980. Kavinsky dixo que a súa música está inspirada nos moitos filmes que viu cando era un cativo, polo que quedou coas mellores partes deles e consolidounas nun só concepto, a súa música. Kavinsky foi comparado con outros artistas house franceses como Daft Punk ou Danger. Acadou sona pola canción "Nightcall", que formou parte da banda sonora de ''Drive (2011).

## Discografía 
### Álbums de estudio 
## Notas
Protocadherina

As **protocadherinas** (Pcdhs) son unhas proteínas que constitúen o maior subgrupo nos mamíferos da superfamilia das cadherinas de proteínas de adhesión celular homofílicas. Foron descubertas polo grupo de Shintaro Suzuki ao utilizar a PCR para atopar novos membros da familia das cadherinas. Os fragmentos de PCR que correspondían ás protocadherinas atopáronse en especies de vertebrados e invertebrados. Esta prevalencia nunha ampla variedade de especies suxire que estes fragmentos formaban parte dunha antiga cadherina, polo que se lles chamou "protocadherinas", é dicir, as "primeiras cadherinas", aínda que dos aproximadamente 70 xenes de protocadherinas identificados nos xenomas de mamíferos, uns 50 están localizados en agrupacións (*clusters*) de xenes fortemente ligados no mesmo cromosoma, e este tipo de organización e xenes pode só atoparse en vertebrados.

En mamíferos, definíronse dous tipos de xenes de protocadherinas: as protocadherinas non agrupadas que están distribuídas por todo o xenoma; e as protocadherinas agrupadas organizadas en tres agrupamentos de xenes designadas como α, β, e γ, que no xenoma do rato comprenden, respectivamente 14, 22 e 22, exóns variables grandes dispostos en tándem. Cada exón transcríbese desde o seu propio promotor e codifica as seguintes porcións: un dominio extracelular completo; un dominio transmembrana; e un dominio intracelular variable e curto da proteína protocadherina correspondente, que se diferencia do dominio intracelular de cadherina debido á falta de adhesión ao citoesqueleto por medio de cateninas (ver figura).

Ademais, estes xenes de protocadherinas agrupados exprésanse predominantemente no sistema nervioso en desenvolvemento, Igual que as cadherinas clásicas, os membros da familia das protocadherinas tamén median a adhesión célula-célula en ensaios baseados en células e a maioría delas están implicadas en trans-interaccións homofílicas, 
Schreiner e Weiner  Ademais, as protocadherinas son procesadas proteoliticamente polo complexo da γ-secretase, que libera fragmentos solubles intracelulares no citoplasma, que poderían ter unha ampla variedade de funcións como actuaren localmente no citoplasma e/ou mesmo regularen a expresión xénica de xeito similar a outras proteínas da superficie celular como Notch e a N-cadherina. 
Como estas moléculas están implicadas en tantos procesos do desenvolvemento, como a guía dos axóns e a arborización das dendritas, as mutacións nos xenes das protocadherinas e na súa expresión poden xogar un papel na Down e na de Rett e tamén na síndrome X fráxil, esquizofrenia, e doenzas neurodexenerativas.

## Notas 
## Véxase tamén 
### Outros artigos 
* Cadherina
* PCDH11X
* Encefalopatía epiléptica temperán infantil 9, causada por unha mutación no xene da protocadherina-19
Oleg Bryjak

**Oleg Bryzhak** (en ucraíno Олег Брижак), nado o 27 de outubro de 1960 e finado o 24 de marzo de 2015, foi un baixo-barítono operístico kazakh-alemán. Nado en Dzhezkazgan (República Socialista Soviética de Kazakhstán) no seo dunha familia ucraína, trasladouse a Alemaña en 1991 para traballar no Badisches Staatstheater Karlsruhe. Dende 1996 ata a súa morte, foi solista na Deutsche Oper am Rhein de Düsseldorf.

Bryzhak foi protodiácono nunha igrexa ortodoxa ucraína en Krefeld.

## Notas 
## Véxase tamén 
### Ligazóns externas 
* Sitio web de Oleg Bryzhak
Copa do Rei de Rugby 2009-2010

Na tempada 2009-2010 disputouse a **77ª edición da Copa do Rei de rugby**, o torneo nacional máis antigo do rugby español. Organizado pola F.E.R., acadaron o dereito a competir no torneo os oito equipos que ocuparon os primeiros postos na táboa da División de Honra unha vez rematada a primeira volta da liga.

Na final, xogada no Estadio de La Albuera de Segovia o 16 de maio de 2010, o VRAC Quesos Entrepinares de Valladolid acadou o seu segundo título copeiro derrotando por 33 a 17 ó CR La Vila de La Vila Joiosa, equipo que disputaba a primeira final da súa historia.

## Formato 
O formato da competición contou con tres roldas eliminatorias:
* Cuartos de final: Encontro único. Emparellamentos por sorteo puro entre os oito mellores equipos da liga na primeira volta.
* Semifinais: Encontro único. Emparellamentos por sorteo puro.
* Final: Encontro único nun campo elixido pola Federación Española de Rugby antes do comezo do torneo.
## Participantes 
Os oito equipos participantes saíron do campionato nacional de liga na súa División de Honra. Acadaron o dereito a participar na Copa do Rei os oito primeiros equipos da táboa ó remate da primeira volta.

Así quedou a táboa da liga trala primeira volta (os oito equipos clasificados para disputar a Copa do Rei están marcados en cor azul):

## Torneo 
* Cuartos de final (28/29 de novembro de 2009) 
** Ordizia 22-34 El Salvador
** VRAC 24-12 CRC
** La Vila 23-19 Gernika
** Ciencias 22-9 Santboiana
* Semifinais (8/9 de maio de 2010)
** El Salvador 22-24 VRAC
** La Vila 25-12 Ciencias
* Final (16 de maio de 2010) 
** VRAC 33-17 La Vila
;Cadro da competición

## Notas 
## Véxase tamén 
### Ligazóns externas 
* Páxina oficial da Federación Española de Rugby 
### Outros artigos
Secuencia reguladora

Unha **secuencia reguladora** é un segmento dunha molécula de ácido nucleico, que pode facer incrementar ou diminuír a expresión de xenes específicos nun organismo. A regulación da expresión xénica é unha característica esencial de todos os seres vivos e dos virus.

**No ADN**, a regulación da expresión xénica prodúcese normalmente a nivel da síntese do ARN (transcrición), e realízase por medio de proteínas que se unen a secuencias específicas (factores de transcrición) que activan ou inhiben a transcrición. Os factores de transcrición poden actuar como activadores, represores, ou como ambos. Os represores a miúdo actúan impedindo que a ARN polimerase forme un complexo produtivo coa rexión de iniciación da transcrición (promotor), mentres que os activadores facilitan a formación dun complexo produtivo. Ademais, os motivos presentes no ADN son preditivos para indicar as modificacións epixenómicas, o que suxire que os factores de transcrición xogan un papel na regulación do epixenoma.

**No ARN**, pode haber regulación a nivel da síntese de proteínas (tradución), clivaxe do ARN, splicing do ARN, ou terminación da transcrición. As secuencias reguladoras están asociadas frecuentemente con moléculas de ARN mensaxeiro (ARNm), onde se utilizan para controlar a bioxénese do ARNm ou a tradución. Para realizar esta regulación poden unirse ao ARN unha variedade de moléculas biolóxicas, como proteínas (por exemplo represores traducionais e factores de splicing), outras moléculas de ARN (por exemplo microARN) e pequenas moléculas no caso dos riboswitches.

Están a realizarse investigacións para atopar todas as rexións reguladoras dos xenomas de todo tipo de organismos. As secuencias non codificantes conservadas a miúdo conteñen rexións reguladoras, polo que son sometidas a estas análises.

## Algunhas secuencias reguladoras 
* Caixa CAAT
* Caixa CCAAT
* Operador (bioloxía)
* Caixa de Pribnow
* Caixa TATA
* Elemento SECIS, en ARNm
* Sinais de poliadenilación, en ARNm
* Caixa A
* Caixa Z
* Caixa C
* Caixa E
* Caixa G

## Exemplo: O xene da insulina 
Secuencias reguladoras no caso do xene da insulina:
*A5
*Z
*elemento regulador negativo (NRE)
*C2
*E2
*A3
*Elemento de resposta ao AMPc
*A2
*CEB
*C1
*E1
*G1

## Notas 
## Véxase tamén 
### Outros artigos 
* Xene regulador
* Regulación da expresión xénica
* Elemento que actúa en cis
* Operón
* Sitio de unión ao ADN
* Promotor
* Factor que actúa en trans

### Ligazóns externas 
*ORegAnno - Open Regulatory Annotation Database
Lexington Men O' War

Os '''Lexington Men O' War''' foron un equipo profesional de hóckey sobre xeo que xogou na ECHL. O Men O' War xogaba os seus partidos como local no Rupp Arena en Lexington, Kentucky (Estados Unidos), na tempada 2002-03. Como o anterior equipo de Lexington (os Kentucky Thoroughblades), o éxito no xeo non estivo acompañada de boas cifras de asistencia. O nome Man O' War vén do cabalo de carreiras que foi criado en Lexington, tamén o nome dunha rúa moi transitada de Lexington. O equipo cesou a súa actividade logo da tempada 2002-03, e puido revivir máis tarde coa adquisición da franquía baixo o nome Utah Grizzlies ao principio da tempada 2005–06.

Jim Wiley foi o único adestrador do equipo, co que conseguiu un rexistro de 34 vitorias, 31 derrotas e 7 empates, conseguindo a clasificación para os *play-offs*, onde caeu na primeira rolda fronte aos Toledo Storm por 3-0.

## Notas
O Antroido

***O Antroido*** foi un semanario editado en Betanzos entre 1886 e 1887.

## Historia e características 
Subtitulado *Trangallada pra tódol-os xueves de tódal-as semás de tódol-os anos. Amén*, apareceu en outubro de 1886. Dirixida por Ángel Vázquez Taboada, entre os seus colaboradores figuraron Bieito Losada, Roque Pesqueira Crespo, Abellón, Bartolo e A.V.T. Editada integramente en galego. Cesou a súa edición non antes do 17 de febreiro de 1887. Foi continuado por *A Fuliada*.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
### Ligazóns externas 
* O Antroido na Hemeroteca Virtual de Betanzos
Roque Pesqueira Crespo

**Roque Miguel Silvestre Pesqueira Crespo**, nado en Ponteareas o 31 de decembro de 1865 e finado en Barcelona o 27 de novembro de 1938, foi un avogado, xornalista e escritor galego.

## Traxectoria 
Estudou o bacharelato en Ourense e despois retornou a Ponteareas. Entre 1886 e 1888, residiu en Madrid. Regresou a Galicia e licenciouse en Dereito. Cando tiña sobre trinta anos aprobou as oposicións de rexistrador da propiedade e foi rexistrador de Xinzo de Limia, Vilamartín de Valdeorras, Ponteareas (1912), Valls (1925), Terrasa (1928) e Tortosa. Posteriormente residiu en Barcelona. Publicou poemas en ''O Tio Marcos d'a Portela*, *Galicia Moderna*, *El Diario*, *O Antroido*, *Galicia. Revista Regional*, *A Fuliada*, *Café con Gotas*, *Galicia Humorística*, *Álbum Literario*, *Galicia Recreativa*, *A Monteira*, *El Independiente*, *El Regional*, *Revista Gallega*, *Gaceta de Galicia* e *El Eco de Galicia*. Escribiu nove relatos: "ir por lan e...", "Males da emigración", "Os fillos do pescador", "A orella do demo", "No moiño", "idilio", "Hay que tempos", "Amores bulrados" e "Marcelo". Tamén redactou artigos, tanto en galego como en castelán, nos que defendía e exaltaba a lingua galega.

En 2001 o Centro Ramón Piñeiro editou un volume cos seus escritos titulado *Relatos e outras prosas''.

## Vida persoal 
Casou en Ponteareas con Heldiberta González Rivera en setembro de 1898.

## Notas 
## Véxase tamén 
### Bibliografía 
* 
* 
*
The Way of the Fist

***The Way of the Fist*** foi o primeiro álbum de estudio do grupo Five Finger Death Punch, publicado o 31 de xullo de 2007, acadando as 3,800 copias vendidas na primeira semana trala publicación. *The Way of the Fist* acadou a posición 107 na lista Billboard 200 e foi certificado coma disco de ouro o 1 de abril de 2010 ao chegar as 500&nbsp;000 copias vendidas.

## Reedicións 
### Reedición de 2008 
O disco reeditouse e publicouse de novo o 13 de maio de 2008. Esta nova edición contiña tres novos temas, "Never Enough", "Stranger than Fiction", e unha versión acústica de "The Bleeding".

### Edición "Iron Fist" 
O 22 de novembro de 2010 o álbum foi reeditado de novo no formato "deluxe", publicado có título *The Way Of The Fist: Iron Fist Edition*. Esta versión tiña unha nova portada e contiña un DVD documental, tres vídeos musicais, un CD a maiores con 11 temas e versións entre outros extras.

## Lista de cancións 
## Posicións nas listas 
## Sinxelos 
Publicáronse tres sinxelos deste álbum:

## Autores 
;Five Finger Death Punch
* Ivan L. Moody – Voz principal
* Zoltan Bathory – Guitarra
* Darrell Roberts – Guitarra en "White Knuckles"
* Matt Snell – Baixo, voces
* Jeremy Spencer – Batería
;Músicos adicionais
* Uros Raskovski – Solo de guitarra en "The Bleeding"

;Produción
* Zoltan Bathory e Jeremy Spencer - Produtores
* Logan Mader – Mesturas
* Stevo "Shotgun" Bruno - Enxeñeiro de son
* Sxv'Leithan Essex – Deseño artístico

## Notas
War Is the Answer

***War Is the Answer*** é o segundo álbum de estudio do grupo Five Finger Death Punch. Publicouse o 22 de setembro de 2009 baixo o selo discográfico Prospect Park Records, e entrou no número 7 da lista Billboard 200, vendendo aproximadamente unhas 46&nbsp;000 copias na súa primeira semana. Foi o último álbum do grupo no que participou o baixista Matt Snell, que abandonaría o grupo posteriormente no 2010. *War Is the Answer* foi certificado coma disco de ouro nos Estados Unidos, acadando unhas vendas de 773&nbsp;000 exemplares.

## Gravación 
O grupo anunciou en maio de 2009 a publicación do seu segundo disco de estudio, titulado *War Is the Answer*. Foi producido por Kevin Churko, quen traballara anteriormente con Ozzy Osbourne no seu álbum *Black Rain*, e mesturado por Randy Staub, que traballara anteriormente con grupos coma Metallica, Nickelback, e Stone Sour.

## Lista de cancións 
## Posicións nas listas 
## Sinxelos 
Publicáronse seis sinxelos pertencentes a este álbum:

## Autores 
;Five Finger Death Punch
* Ivan Moody - voz principal
* Zoltan Bathory - guitarra
* Jason Hook - guitarra, voces
* Matt Snell - baixo, voces
* Jeremy Spencer - batería
;Produción
* Producido por Kevin Churko
* Mesturado por Randy Staub

## Notas
Pre-Emptive Strike

***Pre-Emptive Strike*** foi o primeiro EP do grupo Five Finger Death Punch, oficialmente publicado o 10 de xullo de 2007 na iTunes Store para Norteamérica baixo o selo discográfico Firm Music. A versión en directo de "The Devil's Own" foi grabada dunha actuación do grupo en Las Vegas, Nevada.

## Lista de cancións 
## Autores 
;Grupo
* Ivan Moody – voz principal
* Zoltan Bathory – guitarra
* Caleb Bingham – guitarra (tema 1)
* Darrell Roberts – guitarra (temas 2 e 3) 
* Matt Snell – baixo, voces
* Jeremy Spencer – batería

## Notas
Tipo de dato lóxico

O tipo de dato **lóxico** ou **booleano** é en computación aquel que pode representar valores de lóxica binaria, isto é dous valores, valores que normalmente representan *falso* ou *verdadeiro*. Utilízase normalmente na programación, estatística, electrónica, matemáticas (Álxebra booleana) etc.

Para xerar un dato ou valor lóxico a partir doutros tipos de datos, tipicamente empréganse os operadores relacionais (ou operadores de relación), por exemplo:
0 é igual a falso e 1 é igual a verdadeiro
* (3>2)= 1 = *verdadeiro*
* (7>9)= 0 = *falso*

Unha vez temos un ou varios datos de tipo booleano, estes pódense combinar en expresións lóxicas mediante os operadores lóxicos (**E**, **OU**, **NON**, …). Uns exemplos deste tipo de expresións serían:

* *verdadeiro* **E** *falso* → *falso*
* *falso* **OU** *verdadeiro* → *verdadeiro*
* **NON** *verdadeiro* → *falso*

## Véxase tamén 
### Outros artigos 
* Operadores relacionais
* Operador lóxico
* Lóxica binaria
* Álgebra de Boole
* George Boole
Germanwings

**Germanwings GmbH** é unha aeroliña de baixo custo alemá baseada en Colonia que pertence totalmente a Lufthansa. Os seus principais centros de operacións son o Aeroporto de Colonia-Bonn, o Aeroporto de Stuttgart, o Aeroporto de Hamburgo, o Aeroporto de Berlín-Tegel e o Aeroporto de Düsseldorf; ademais ten bases no Aeroporto de Hannóver e no Aeroporto de Dortmund.

## Frota 
En marzo de 2015 a frota de Germanwings estaba formada polos seguintes avións cunha idade media de 9,2 anos.

## Notas 
## Véxase tamén 
### Outros artigos 
* Voo 9525 de Germanwings
### Ligazóns externas 
*Páxina da aeroliña
Xenocidio asirio

O **xenocidio asirio** (tamén coñecido como ***Saifo***, en  ou ) refírese ao exterminio masivo da poboación de etnia asiria do Imperio Otomán durante a primeira guerra mundial, en paralelo co xenocidio armenio e co xenocidio grego.

A poboación civil asiria da alta Mesopotamia (a rexión de Tur Abdin, as provincias de Hakkâri, Van e Siirt da Turquía actual, e a rexión de Urmia no noroeste de Irán) foi forzosamente desprazada e masacrada polo exército otomán musulmán e por outras milicias aliadas musulmás (kurdas, chechenas e circasianas) entre 1914 e 1920, e sufriu aínda máis ataques por parte de diversas milicias árabes.

O xenocidio asirio tivo lugar no mesmo contexto que os xenocidios armenio e grego. Nestes eventos, preto de tres millóns de cristiáns siríacos, armenios e gregos foron asasinados polo réxime dos Mozos Turcos. A IAGS fixo referencia aos traballos de Gaunt e Travis ao aprobar esta resolución. Gregory Stanton, presidente do IAGS entre 2007 e 2008 e fundador de Genocide Watch, apoiou a "repudia polos principais académicos dos xenocidios do mundo da negación por noventa anos do goberno turco dos xenocidios do Imperio Otomán contra as súas poboacións cristiás, incluíndo aos asirios, gregos e armenios."

## Notas
Motionless In White

**Motionless in White** é un grupo musical estadounidense de metalcore con orixe en Scranton, Pensilvania. O grupo formouse no 2005 e ten contrato co selo musical Fearless Records. Publicaron tres álbums de estudio, sendo o máis recente *Reincarnate*, publicado o 16 de setembro do 2014.

## Membros 
## Discografía 
## Notas
Ramos Mejía

**Ramos Mejía** é unha cidade arxentina, localizada no partido de La Matanza na área metropolitana do Gran Buenos Aires, provincia de Buenos Aires.

A cidade conta cunha superficie duns 11,9&nbsp;km2 e unha poboación de 97 076 habitantes (INDEC, 2001). A cidade é unha das máis grandes zonas comerciais do Gran Buenos Aires.

## Véxase tamén 
### Outros artigos 
* Gran Buenos Aires
### Ligazóns externas 
* Páxina web da localidade no partido
Kenneth I de Escocia

**Kenneth I de Escocia**, coñecido na súa época como **Cináed mac Ailpín** (gaélico moderno: *Coinneach mac Ailpein*), e tamén pola súa forma anglicizada **Kenneth MacAlpin**, nado en 810 e finado o 13 de febreiro de 858, foi rei dos pictos e segundo a tradición está considerado o primeiro rei dos escoceses, levando o alcume **An Ferbasach** ("o Conquistador") e o fundador da dinastía que gobernou Escocia por gran parte do período medieval, e que pasou á monarquía británica.
## Traxectoria 
Designado rei de Dalriada durante catro anos, axudouse da súa condición de fillo de escocés e picto para conquistar o país dos pictos e proclamarse o seu rei tras a destrución do seu reino polos viquingos no ano 843, pero non hai rexistros contemporáneos sobre a súa coroación. Mantivo unido o reino malia os ataques dos anglos en Strathclyde e dos viquingos no norte. A fonte máis importante sobre Kenneth é a Crónica dos reis de Alba de principios do século XI, que abrangue de Kenneth ao remate do século X mentres a data da súa morte procede da Crónica de Irlanda.
## Notas
Jean-Marie Lustiger

**Jean-Marie Lustiger**, nado en París (Francia) o 17 de setembro de 1926 e finado o 5 de agosto de 2007, foi un eclesiástico católico latino francés, cardeal e arcebispo metropolitano de París entre 1981 e 2005.
## Traxectoria 
Naceu como **Aaron Lustiger** nunha familia xudía asquenací. En marzo de 1940 converteuse ó catolicismo, e foi bautizado o 21 de agosto. Estudou Literatura na Universidade de París, onde graudouse en 1946, e entrou no seminario dos carmelitas de París.

O 17 de abril de 1954 foi ordenado sacerdote da arquidiocese de París por Emile-Arsène Blanchet.

O 10 de novembro de 1979 foi nomeado bispo de Orleáns. Recibiu a consagración episcopal o 8 de decembro, de mans do arcebispo de París Gabriel Auguste François Marty, e tivo como co-consagradores principais a Eugène-Marie Ernoult e a Daniel-Joseph-Louis-Marie Pézeril.

O 31 de xaneiro de 1981 foi nomeado arcebispo metropolitano de París, e o seguinte 12 de marzo ordinario de Francia para os fieis de rito oriental.

O 2 de febreiro de 1983 o papa Xoán Paulo II creouno cardeal, co título de *Cardeal-Presbítero de Santi Marcellino e Pietro*. O 26 de novembro de 1994 recibiu o título de *Cardeal-Presbítero de San Luigi dei Francesi*.

Retirouse como arcebispo de París o 11 de febreiro de 2005, e como ordinario de Francia o 14 de marzo. Finou o 5 de agosto de 2007.

## Notas
Vosgos (homónimos)

**Vosgos** pode refererise a:

***Departamento de Vosgos**, departamento francés da rexión de Lorraine;
***Cordal dos Vogos**, sistema montañoso no nordés de Francia;
***Parque Natural Rexional dos Vosgos do Norte**
***Paque Natural Rexional dos Ballons dos Vosgos**
***Batalla dos Vosgos**, que tivo lugar no ano 58 a.C. no marco da Guerra das Galias.
Vladimir Arnold

**Vladimir Igorevich Arnold** (en ruso Владимир Игоревич Арнольд), nado en Odesa o 12 de xuño de 1937 e finado en París o 3 de xuño de 2010, foi un matemático ruso.

## Traxectoria 
Fixo progresos importantes nos campos dos sistemas dinámicos, topoloxía, turbulencias e mecánica clásica, entre outros. Solucionou o décimo terceiro problema de Hilbert cando tiña dezanove anos de idade.

## Véxase tamén 
### Ligazóns externas 
* Biografía, na web da Universidade de St. Andrews
Hospital Xeral

O nome de **Hospital Xeral** pode referirse a diversos centros hospitalarios:

***Hospital Real de Santiago de Compostela**, en Santiago de Compostela;
***Hospital Xeral de Vigo**, en Vigo.
Terminador

O termo **terminador** pode referirse a:

***Terminador**, en xenética, unha sección dunha secuencia de ácido nucleico que marca o final dun xene ou operón no ADN xenómico durante a transcrición;
***Terminador**, liña de separación entre o día e a noite.
Promotor

O termo **promotor** pode referirse a:

***Promotor**, en xenética, unha rexión do ADN na que se sitúan os encimas e outros factores que inician a transcrición dun determinado xene;
***Promotor**, persoa que promove profesionalmente algo.
Nanosat 01

**Nanosat 01**, é un nanosatélite español lanzado o 18 de decembro de 2004 mediante un foguete Ariane 5 desde o Centro Espacial de Kourou, na Güiana Francesa, xunto co satélites Helios 2A e outros cinco microsatélites franceses. O termo *nanosatélite* fai referencia a satélites artificiais duns poucos quilogramos de masa.

## Notas
Constitución de Chile

A **Constitución de Chile**, coñecida formalmente castelán como a **Constitución Política de la República de Chile de 1980**, foi aprobada no plebiscito do 11 de setembro de 1980 e está vixente na actualidade. A constitución entrou en vigor nun réxime transitorio no 11 de marzo de 1981 e inicia plenamente o seu réxime formal o 11 de marzo de 1990. O texto orixinal tiña 120 artigos coas 29 disposicións transitorias. A constitución do país foi reformada 17 veces, sendo a última en 2014 e consta de 131 artigos e 26 disposicións de transición.

## Contido 
A constitución articúlase xirando en torno dos seguintes capítulos:

# Bases da Institucionalidade
# Nacionalidade e Cidadanía
# Dereitos e Deberes Constitucionais
# Goberno
# Congreso da nación
# Poder Xudicial
# Ministerio Público
# Tribunal Constitucional
# Xustiza Electoral
# Contadoría Xeral da República
# Forzas Armadas de Orde e Seguridade Pública
# Consello de Seguridade Nacional
# Banco Central
# Goberno e Administración Interior do Estado
# Reforma da Constitución

## Notas
## Véxase tamén
### Outros artigos
*Dereito
*Constitución
### Ligazóns externas
* *Un listado das Constitucions da República en Ley Chile da Biblioteca do Congreso Nacional.* 
* *O texto actualizado da Constitución da República en Ley Chile da Biblioteca do Congreso Nacional.*
Nate Thurmond

**Nathaniel "Nate" Thurmond**, nado o 25 de xullo de 1941 en Akron (Ohio), e finado o 16 de xullo de 2016 en San Francisco, foi un ex xogador profesional de baloncesto estadounidense que desenvolveu toda a súa carreira na National Basketball Association (NBA). Foi seleccionado no terceiro posto primeira rolda do Draft da NBA polos San Francisco Warriors en 1963, equipo no que pasou a maior parte da súa carreira. Posteriormente tamén xogaría nos Chicago Bulls e nos Cleveland Cavaliers. Era alcumado polos fans como "Nate the Great" (do inglés: *Nate o Grande*).

Thurmond foi o primeiro xogador da historia da NBA en conseguir un "cuádruplo-dobre", o facer nun só partido 22 puntos, 14 rebotes, 13 asistencias e 12 tapóns. Tamén é un dos únicos cinco xogadores que teñen unha media de máis de 15 rebotes por partido no total da súa carreira, e un dos únicos catro en superar os 40 rebotes nun só encontro. Tamén cómpre destacar as súas sete nomeamentos para xogar o All-Star. Unha vez retirado, grazas á súa traxectoria, recibiu diversos recoñecementos. En 1985 foi incluído no Basketball Hall of Fame como xogador, e once anos despois, en 1996, foi seleccionado como un dos "Cincuenta mellores xogadores da historia da NBA. Tamén dous dos equipos nos que xogou, os Golden State Warriors e os Cleveland Cavaliers, retiraron a súa camisola co dorsal 42 en homenaxe.

## Traxectoria 
### Universidade 
Rexeitou unha opción de ingresar na Universidade de Ohio State, e elixiu unha moi pouco coñecida, a Universidade Bowling Green State. Durante o tres anos que permaneceu nela fixo unhas medias de 17,8 puntos e 17 rebotes por partido, o que lle permitiu ser elixido como un dos mellores universitarios do país en 1963.

### NBA 
Foi elixido no draft de 1963 polos San Francisco Warriors na terceira elección da primeira rolda. En 1974 é traspasado xunto con Rowland Garrett aos Chicago Bulls a cambio de Eric Fernsten e Steve Patterson, xa no declive da súa carreira, acabando a mesma nos Cleveland Cavaliers aos 35 anos, facendo unha media nas súas 14 tempadas como profesional 15 puntos e 15 rebotes por partido.

## Logros 
* Sete veces All-Star (1965–1968, 1970, 1973–1974).
* Dúas veces no Primeiro equipo defensivo (1969, 1971).
* Tres veces no Segundo equipo defensivo (1972–1974).
* Primeiro equipo rookie (1964).
* Rookie do Ano da NBA (1955).
* Primeiro xogador en conseguir un "cuádruplo-dobre" na historia da NBA (1974)
* Un dos únicos cinco xogadores cunha media maior de 15 rebotes por partido no total da súa carreira.
* Un dos únicos cinco xogadores cunha media maior de 20 rebotes por partido nunha temporada (1967–1968).
* Un dos únicos catro xogadores en conseguir máis de 40 rebotes nun só partido (42 en 1965).
* Nomeado un dos 50 mellores xogadores da historia da NBA (1996).
* Membro do Basketball Hall of Fame como xogador (1985).
* Número 42 retirado por Golden State Warriors.
* Número 42 retirado por Cleveland Cavaliers.

## Notas 
## Véxase tamén 
### Ligazóns externas 
* Estatísticas de Nate Thurmond 
* Perfil de Nate Thurmond en NBA History
* Biografía de Nate Thurmond no Basketball Hall of Fame
Igrexa de Santa María de Taboada dos Freires

A **Igrexa de Santa María de Taboada dos Freires** é un templo románico da parroquia de Taboada dos Freires, no concello de Taboada (provincia de Lugo), construído en 1190.

## Descrición 
É das poucas igrexas construídas polos templarios no concello e das poucas na súa contorna.

Consiste nunha soa nave de planta basilical, que foi prolongada na súa cabeceira aproximadamente en 1920. Do punto de vista estético, cabe destacar a portada occidental, onde hai unha representación de Sansón degolando un león relizada polo mestre Pelaxio, enmarcada en arquivoltas. A parte románica da nave conta con canzorros, e tamén hai unha xanela que foi recolocada na cabeceira cando foi ampliada. No interior, cabe salientar un retablo en madeira de principios do século XX. 

Xusto en fronte da igrexa estaba a casa reitoral, construída no século XVII e que posibelmente albergase no seu momento un mosteiro, que estivo habitada aproximadamente até 1980 e que en 2018 se veu abaixo, após décadas de desleixo.

## Galería de imaxes 
## Notas 
## Véxase tamén 
### Bibliografía 
* 

### Outros artigos 
* Arquitectura románica en Galicia
### Ligazóns externas 
* Igrexa Parroquial Santa Mª de Taboada dos Freires en Turgalicia
*
EcoRV

miniatura|dereita|200px|Secuencia de recoñecemento no ADN do encima EcoRV. O encima corta en todos os puntos onde apareza esta secuencia. O punto de corte está sinalado cunha liña verde.
miniatura|dereita|200px|O encima EcoRV clivando o ADN. A proteína únese pouco firmemente ao ADN e escanéao buscando a súa secuencia de recoñecemento. Unha vez que a encontra, EcoRV retorce o ADN nun ángulo de 50° e corta a secuencia.

**EcoRV** (lido "eco erre cinco"), tamén chamado Eco32I, é un encima da clase das endonucleases de restrición de tipo II que foi illada de certas cepas da bacteria *Escherichia coli*. Corta o ADN cando atopa unha determinada secuencia de nucleótidos que recoñece.

Este encima de restrición ten un uso frecuente en bioloxía molecular. Ten a característica que crea no ADN cortado extremos romos (outros encimas de restrición crean extremos cohesivos). O encima recoñece a secuencia de ADN palindrómica de 6 bases 5'-GAT|ATC-3' e fai un corte vertical nela. A secuencia complementaria é, pois, 3'-CTA|TAG-5'. Os extremos romos poden ser ligados a un sitio de clonación tamén romo doadamente, aínda que con menor eficiencia que os extremos cohesivos.

## Estrutura 
Resolveuse por cristalografía de raios X a estrutura deste encima, e a de varios mutantes, en complexo co ADN ao que corta.

A parte central (*core*) do encima consta dunha folla β mixta de cinco cadeas flanqueada por hélices α. Esta parte central está conservada en todos os demais encimas de restrición de tipo II. Tamén ten un subdominio de dimerización N-terminal formado por unha curta hélice α, unha folla de dúas cadeas antiparalelas, e unha longa hélice α. Este subdominio atópase só nos encimas EcoRV e PvuII. Inicialmente, o encima únese feblemente a un sitio non específico do ADN. Desprázase aleatoriamente ao longo da molécula de ADN ata que atopa o seu sitio de recoñecemento.

A unión do encima induce un cambio conformacional no ADN, que se curva uns 50°. A curvatura do ADN dá lugar a que as bases non queden ben situadas unhas enriba das outras, amplía o suco menor, e comprime o suco maior. Isto fai que o enlace fosfodiéster que vai ser cortado polo encima quede máis próximo ao centro activo do encima. A clivaxe ou corte ocorre dentro da secuencia de recoñecemento, e non require a hidrólise de ATP.

## Usos 
EcoRV utilízase frecuentemente para cortar e abrir plásmidos que se van usar como vectores para inserir xenes durante a clonación de xenes. O encima subminístrano moitos fabricantes e require seroalbumina bovina para funcionar axeitadamente.

## Notas 
## Véxase tamén 
### Outros artigos 
* EcoRI, outra nuclease de *E. coli*.
* EcoRII, outra nuclease de *E. coli*.
Bournonville

**Bournonville** é un concello francés do departamento de Paso de Calais, na rexión de Norte-Paso de Calais, en Francia.

## Demografía 
## Administración
Iván Rivas

**Iván Rivas Rico**, nado na Pontenova en 1976, é un arquitecto e político galego do BNG.
## Traxectoria 
Estudou arquitectura na Universidade da Coruña, establecendo en 2006 o seu propio estudio de arquitectura, Oxixeno Arquitectura. Nas eleccións municipais de 2011 presentouse nas listas do BNG ao concello de Ferrol como número tres sen saír elixido concelleiro, mais tras a marcha de Xoán Xosé Pita, en novembro de 2011, entrou na corporación municipal asumindo a portavocía do grupo municipal en xaneiro de 2012. Foi o candidato á alcaldía de Ferrol polo BNG nas eleccións municipais de 2015 e mais de 2019.

## Notas
Tisífone

[miniatura|Tisífone coas súas irmás. Gravado de [Gustave Doré ilustrando o Canto IX da Divina Comedia]]
**Tisífone** (grego: Τισιφονη, "vingadora da morte") é unha das tres furias da mitoloxía grega. Segundo Hesíodo, ela mailas súas irmás Mexera e Alecto naceron das pingas do sangue de Urano caído sobre Gaia cando o castrou Cronos. Como o espírito da vinganza era a encargada de castigar e enlouquecer aos culpables de crimes de asasinato: o parricidio, o fratricidio e o homicidio. No libro VI da Eneida descríbese a Tisífone como a gardiá iracunda e cruel cun indumento humectado en sangue diante as portas do tártaro
Cantón de Auchel

O **cantón de Auchel** é unha división administrativa francesa situada no departamento do Paso de Calais e a rexión de Alta Francia. Desde a reforma cantonal de 2014 abrangue 9 concellos, integrando anteriormente 10. O cantón organízase arredor de Auchel. A súa superficie é de 58,72&nbsp;km2 e os seus 32 concellos tiñan en 2012 unha poboación de 36 645 habitantes.

## Concellos 
*Auchel
*Calonne-Ricouart
*Camblain-Châtelain
*Cauchy-à-la-Tour
*Diéval
*Divion
*Lozinghem
*Marles-les-Mines
*Ourton

## Notas
Mac DeMarco

**Macbriare Samuel Lanyon "Mac" DeMarco** (nado como **Vernor Winfield Macbriare Smith IV**), nado o 30 de abril de 1990 en Duncan, Columbia Británica, é un cantante, compositor, multiinstrumentista e produtor canadense. É coñecido sobre todo pola súa carreira en solitario, coa que xa leva publicados seis álbums. O seu estilo foi descrito como "blue wave" ou “slacker rock”, ou segundo o propio DeMarco .

Comezou a gravar e presentarse baixo o nome de **Makeout Videotape**, lanzando o álbum *Ying Yang* en 2010. Ó ano seguinte múdase a Montreal e comeza a súa carraira en solista co nome de Mac DeMarco.

DeMarco leva publicados cinco álbums de estudio ata a data: a súa estrea *2* (2012), *Salad Days* (2014), *This Old Dog* (2017), *Here Comes the Cowboy* (2019), e *Five Easy Hot Dogs* (2023). Tamén editou os mini-álbums *Rock and Roll Night Club* en 2012 e *Another One* en 2015, ademais do álbum recompilatorio *One Wayne G* en 2023.

## Discografía 
### Como Mac DeMarco 
#### Álbums de estudio 
#### Maquetas 
* *2 Demos* (2012)
* *Salad Days Demos* (2014)
* *Some Other Ones* (2015)
* *Another (Demo) One* (2016)

### Con Makeout Videotape 
#### Álbums de estudio 
* *Ying Yang* (2010)

#### EPs 
* *Heat Wave* (2009)
* *Eating Like A Kid* (2010)
* *Bossa Yeye* (2010)
* *Weird Meats EP* (2010)

## Notas
Taylor Rochestie

**Taylor Rochestie**, nado o 1 de xullo de 1985 en Houston, Texas, é un xogador montenegrino de baloncesto profesional. Actualmente é axente libre, sendo o seu último equipo o Hapoel Haifa da Ligat ha'Al.

## Traxectoria 
En xuño de 2010 fichou polo Galatasaray turco, pero deixou o equipo en febreiro de 2011, e asinou co Alba Berlin. En agosto dese mesmo ano fichou polo Le Mans Sarthe Basket francés.

Unha tempada despois, fichou polo Caja Laboral da Liga ACB, e deixou o equipo en decembro de 2012. En xaneiro de 2013, fichou polo Angelico Biella ata o remate da tempada. En agosto de 2013, fichou polo Montepaschi Siena.

O 5 de xaneiro de 2014, asinou co BC Nizhny Novgorod ata o remate da tempada. En xullo de 2014, renovou o seu contrato co Nizhny por unha tempada máis.

## Notas 
## Véxase tamén 
### Ligazóns externas 
* Perfil en ACB.com 
* Perfil en Euroleague.net
Sophie Rostopchine

**Sophie Rostopchine**, máis coñecida como **Condesa de Ségur** e que tivo como primeiro nome **Sofia Feodorovna Rostopchina** (ruso: Софья Фёдоровна Ростопчина), nada o 1 de agosto de 1799 en San Petersburgo e finada o 9 de febreiro de 1874 en París), foi unha escritora francesa de orixe rusa, sobre todo coñecida pola súa novela infantil *Les Malheurs de Sophie*.

## Traxectoria
Orixinaria dunha familia nobre que remontaba a súa xenealoxía á familia de Xenxis Khan, seu pai foi o Conde Feodor Rostopchin tenente xeneral e máis tarde ministro de asuntos exteriores ruso e gobernador militar de Moscova durante a invasión de Rusia por Napoleón. Súa nai era a aristócrata Ekaterina Petrovna Rostopchina. Sophie pasou a súa infancia no dominio de Voronovo, próximo a Moscova. Recibe unha educación na que primaba a aprendizaxe de linguas estranxeiras, en especial do francés, a partir dos trece anos, tras a conversión de súa nai ao catolicismo recibe unha educación nesa fe. En 1814 seu pai caeu en desgraza, marchando ao exilio, residindo en varios países ata que en 1817 se establece en París e chama á súa familia para que residen ao seu lado. Establecida na capital francesa, Sophie coñeceu a Eugène de Ségur con quen casou en 1819 e con quen tivo oito fillos. Comezou a escribir a unha idade madura, publicando a súa primeira obra en 1855, un libro con consellos médicos pediátricos.

## Obra
### Didácticas 
* 1855: *La Santé des enfants*, libro de pediatría con consellos médicos
* 1857: *Livre de messe des petits enfants*,
* 1865: ''Évangile d'une grand'mère*
* 1867: *Les Actes des apôtres* 
* 1869: *Bible d’une grand-mère*
### Novelas e contos 
miniatura|Ilustración de *Petites filles modèles*.
miniatura|dereita|*François o Chepudo*: Dásme un bico?.
* 1856: *Nouveaux Contes de fées*, escolma de contos como *Histoire de Blondine, de Bonne-Biche et de Beau-Minon*, *Le Bon Petit Henri*, *La Petite Souris grise* e *Ourson*.
* 1858: *Les Malheurs de Sophie*.
* 1858: *Les Petites Filles modèles*, presentado como continuación de *Les Malheurs de Sophie*.
* 1859: *Les Vacances*, tamén presentado como continuación de *Les Malheurs de Sophie*.
* 1860: *Mémoires d'un âne* 
* 1861: *Pauvre Blaise* 
* 1862: *La Sœur de Gribouille* 
* 1862: *Les Bons Enfants* 
* 1863: *Les Deux Nigauds*  
* 1863: *L'Auberge de l'Ange gardien* 
* 1863: *Le Général Dourakine* 
* 1864: *François le bossu* 
* 1865: *Un bon petit diable* 
* 1866: *Comédies et proverbes*, escolma de relatos:*Les Caprices de Gizelle*, *Le Dîner de Mademoiselle Justine*, *On ne prend pas les mouches avec du vinaigre*, *Le Forçat, ou à tout péché miséricorde* e *Le Petit De Crac*.
* 1865: *Jean qui grogne et Jean qui rit*
* 1866: *La Fortune de Gaspard*
* 1867: *Quel amour d’enfant !*
* 1867: *Le Mauvais Génie*
* 1868: *Le Chemineau*, posteriormente publicouse co título *Diloy le chemineau* 
* 1871: *Après la pluie, le beau temps''

## Notas 
## Véxase tamén 
### Ligazóns internas
*